open-index/open-wikipedia-markdown huggingface dataset:
US Sassuolo Calcio

***Unione Sportiva Sassuolo Calcio***  (biežāk saukts vienkārši par ***Sassuolo***) ir Itālijas futbola klubs no Sasuolo pilsētas Emīlijas-Romanjas reģionā. Klubs dibināts 1920. gadā, pašlaik spēlē Itālijas futbola čempionāta A sērijā.

Tā kā Sasuolo nav *Serie A* prasībām atbilstoša stadiona, kluba mājas spēles tas aizvada kaimiņpilsētas Redžo Emīlijas stadionā *Mapei Stadium – Città del Tricolore*, kurā ir  skatītāju vietas. Kopš savas dibināšanas klubs galvenokārt ir spēlējis zemākajās Itālijas līgās līdz 2012.—2013. gada sezonā kļuva par Serie B čempioniem, iegūstot tiesības spēlēt *Serie A*.

Savā *Serie A* debijas sezonā (2013—2014) komanda ierindojās 17. vietā, saglabājot vietu augstākajā līgā.

## Komandas sastāvs
*Sastāvs .*

 

## Sasniegumi
* **[[Itālijas futbola čempionāta B sērija|B sērija]]**
** Čempioni (2): 2012–13, 2024–25
* **C1 sērija**
** Čempioni (1): 2007–08

## Atsauces

## Ārējās saites

* Oficiālā kluba vietne
Darbaspēka migrācija

**Darbaspēka migrācija** jeb **darbaspēka starptautiskā kustība** ir jebkura darbaspēka migrācija no vienas vietas uz citu, bieži veicot lielas distances vai pārvietojoties lielās grupās. Cilvēki ir migrējuši visos laikmetos, un arī mūsdienās iedzīvotāju kustība turpinās gan brīvprātīgā formā kāda reģiona, valsts vai starptautiskā līmenī, kā arī piespiedu kārtā (cilvēku tirdzniecība, dabas katastrofas, vergu pārvietošana).

Migrācija ir saistīta ar darbaspēka absolūtu vai relatīvu trūkumu atsevišķās valstīs. Tā ir pārvietošanās no vienas valsts uz citu ar mērķi iegūt darbu un uzlabot dzīves apstākļus. Absolūtais darbaspēka trūkums kādā valstī nozīmē, ka trūkst studējošo, kas aizpildītu brīvās darbavietas. Savukārt relatīvais trūkums tiek novērots tad, kad līdztekus brīvām darbavietām valstī ir nenodarbināti cilvēki, kas nevēlas šīs darbavietas aizpildīt.

Nelegālā imigrācija joprojām ir ļoti aktuāla, tā pastāv visos pasaules reģionos, piemēram, 2007. gadā Apvienotajā Karalistē dzīvoja ap 618 000 nelegālo migrantu, bet Japānā aptuveni 210 000. 2008. gadā ASV dzīvoja 11 līdz 12 miljoniem nelegālo migrantu.

## Iemesli
Viens no galvenajiem faktoriem, kam ir liela ietekme uz migrāciju ir globalizācija. Globalizācija rosina pasaules kapitāla integrāciju un mobilitāti, kā arī atvieglo valstu robežu šķērsošana cilvēkam. Pārvietošanās starp daudzām valstīm ir kļuvusi daudz vieglāka, kas, ietekmē arī darbaspēka migrāciju. Darbaspēka starptautiskā migrācija notiek gan ekonomisko, gan neekonomisko (politisko, reliģisko iemeslu, dabas katastrofu, karu, ekoloģisko problēmu) iemeslu rezultātā.

Mūsdienās migrē pārsvarā 2 grupas:
* Augsti kvalificēti speciālisti;
* Nekvalificēts darbaspēks.

## Vēsture
Pirmais masveida darbaspēka pārvietošanās vilnis bija vergu ievešana Ziemeļamerikā no Āfrikas, kā rezultātā iedzīvotāju skaits Āfrikā XVII — XIX gs. samazinājās. Pēc verdzības aizliegšanas ASV sākās otrais lielais migrācijas vilnis uz Jauno pasauli. Ja XIX gs. sākumā aktīvāk migrēja rūpniecības strādnieki, tad tā paša gadsimta beigās — izputējošie zemnieki, kas cerēja uz veiksmi jaunā zemē. Kā trešais migrācijas vilnis jāmin Otrā pasaules karš, kad cilvēki masveidā bēga no savām valstīm, vēlāk arī atrodot darbu tajā valstī, kurā viņi patvērušies.

## Migrācijas apjomi

Saskaņā ar Apvienoto Nāciju Organizācijas (ANO) 2009. gada augustā publiskotajiem datiem, migrantu skaits pasaulē 2008. gadā bija 195 miljoni, kas ir 2,5 reizes vairāk nekā 1960. gadā, kad tika uzskaitīti 75 miljoni migrantu.

## Atsauces
You Owe Me One

***You Owe Me One*** (sākotnējais nosaukums — **Kamelo**) ir Zviedrijas popmūzikas grupas ABBA singla *[[Under Attack]]* B-puse. Dziesmas autori ir Bjērns Ulveuss un Benni Andešons, bet vokālo sniegumu veido Angnētas Feltskūgas un Anni Fridas Lingstades balsis. Šī dziesma tika izdota albuma *[[The Visitors]]* atkalizdevumos, kā arī kā B-puse grupas pēdējam singlam. Dziesma ir aprakstīta kā krietni atšķirīga no grupas beidzamo gadu melanholiskajām dziesmām.

## Dziesmas vēsture
Šī dziesma tika ierakstīta , nepabeigtā devītā studijas albuma (kļūdaini zināms arī kā *Opus 10*) pirmajā ierakstu sesijā. Singls tika ierakstīts kopā ar divām citām dziesmām — *[[Just Like That]]* un *[[I Am the City]]*, kas netika izdotas līdz pat 1990. gadiem (*Just Like That* tika izdots tikai daļēji — tikai kā fragments no *Thank You For the Music* dziesmu salikuma).

## Dziesmas popularitāte
Līdz ar ABBA popularitātes norietu 1982. gadā, viņu beidzamie singli neieguva tādu popularitāti valstu dziesmu topos, kā grupas darbības vidusdaļā. *You Owe Me One* neieguva panākumus singlu topos. Pēc Bjērna un Benni aicinājuma dziesma netika iekļauta 2001. gada *The Visitors* atkalizdevumā. Par šīs rīcības iemeslu tiek uzskatīta dziesmas autoru nepatika pret *You Owe Me One*.

## Atsauces

## Ārējās saites
* Dziesmas vārdi
* Dziesmas neoficiālais mūzikas video
Skrundas lokators

**Skrundas lokators** jeb **Skrundas radio lokācijas stacija** (RLS) bija militārs Padomju armijas objekts, kas atradās tiešā Skrundas pilsētas tuvumā. Stacijā atradās RLS "Dņepr" un tika būvēts jauns RLS "Darjal".

## RLS "Dņepr"

## RLS "Darjal"
Skrundas RLS "Darjal" celtniecības atļauja tika izsniegta 1984. gada 13. novembrī, to izsniedza Latvijas PSR Ministru kabinets. 1985. gada 8. augustā beztermiņa lietošanā tika piešķirts 156 ha zemes un strauji tika uzsākta celtniecība. 1988. gada 16. septembrī izsniedza atļauju artēzisko urbumu veikšanai ar patēriņu 3000 m³ diennaktī, kopumā veidojot 17 dziļurbumus.

Tika uzbūvētas divas ēkas: raidītāja ēka 8 stāvu (52 m) augstumā un uztvērēja ēka 19 stāvu (117 m) augstumā.

Raidītāja jauda 8 kW, izstarotā jauda 0,2-0,5 MW. Uztvērēja ēkā atradās 648 uztverošās antenas un lieldators. Stacijas "Darjal" pārskatāmais sektors bija 120 grādi, ziemeļrietumu virzienā. Projektētā patērēta elektroenerģija 80 MW stundā.

## Iedzīvotāju protesti
1990. gada septembrī Kuldīgas rajona iedzīvotāju referendumā 14 373 iedzīvotāji pieprasīja Skrundas lokatora celtniecības un darbības pārtraukšanu. 1990. gada 16. novembrī Kuldīgas rajona izpildkomitejas sēdē pieņēma lēmumu pārtraukt "Darjal" celtniecību un pārtraukt "Dņepr" darbību". 1991. gada augustā pilnībā tika pārtraukti celtniecības darbi.

1994. gada 6. aprīlī Skrundas estrādē norisinājās koncerts "Roks pret Skrundas lokatoru". Tajā piedalījās tādas grupas kā Pērkons, Bāze-7, Līvi, Huskvarn un citas, koncertu apmeklēja tūkstošiem cilvēku.

## "Darjal" nojaukšana
1994. gada 12. augustā tika noslēgts līgums ar ASV par "Darjal" ēku nojaukšanu. Nojaukšanas darbi tika uzticēti ASV uzņēmumam *Controlled Demolition. *1995. gada janvārī uzņēmums ieveda tehniku un uzsāka sagatavošanās darbus. Ēka tika nojaukta ar kontrolētu sprādzienu 1995. gada 4. maijā. Tika izmantoti 360 kg sprāgstvielu,izvietojot tās 430 punktos.Ēka sagruva 12 sekundēs, atstājot 435 000 tonnu būvgružu, 14 000 tonnu metāla,19 000 tonnu smilšu. Sprādziena laikā skanēja speciāli šim notikuma komponēts Zigmara Liepiņa skaņdarbs *Liberatio*.

Nojaukšanas darbos tika iesaistīti ap 500 rajona iedzīvotāju. 1995. gada novembrī nojaukšana tika pabeigta. Tās izmaksas bija 8,4 miljoni ASV dolāru, no tiem 7 sedza ASV, daļēji arī Ziemeļvalstis.

## "Dņepr" izslēgšana
1994. gadā noslēgtais Latvijas-Krievijas līgums paredzēja, ka RLS strādās līdz 1998. gada 31. augustam un pēc tam to demontēs 18 mēnešu laikā. Latvijā drīkstēja palikt 599 armijas virsnieki un 199 apkalpes darbinieki. Tāpat stacijas darbības laikā Krievija maksāja Latvijai nomas naudu, 5 miljonus ASV dolāru gadā. Staciju regulāri kontrolēja pārbaudes komisija, kurā darbojās arī EDSO pārstāvji.

Lokatora darbību novēroja arī Rudbāržu pagasta iedzīvotājs Ints Folkmanis, kurš 1998. gada 31. augustā svinīgā pasākumā valstsvīru un starptautisko novērotāju klātbūtnē ar savu aparatūru konstatēja šīs darbības apturēšanu.

## Atsauces

## Ārējās saites
* LTV 1 sižets par Skrundas RLS spridzināšanu
Satura analīze

[thumbnail|Media Cloud satura analīzes rīka [ekrānuzņēmums. Tajā analizēta 25 ievērojamāko ASV ziņu avotu informācija par Occupy Walls Street kustību 2011. gada oktobra pirmajā nedēļā]]

**Satura analīze** jeb **kontentanalīze** (no  — 'saturs') ir viena no kvantitatīvajām pētniecības metodēm, kas objektīvi, sistemātiski un kvantitatīvi analizē komunikācijas saturu, kur pētāmo materiālu skata nevis kā fiziskus notikumus, bet gan kā tekstu, attēlu un izteikumu reprezentācijas, kas radītas ar mērķi, lai tās lasītu, redzētu un interpretētu. Satura analīze — pieskaitāma pie "neuzbāzīgajām" metodēm, kuru priekšrocība ir saistāma ar pētniecisku tehniku, kas neiejaucas un ir nereaktīva attiecībā uz pētāmo objektu.

Tā kā satura analīze ir izpētes instruments, kuru izmanto, lai noteiktu konkrētu vārdu (vārdus) vai konceptus tekstā (tekstos), tad pētnieks kvantificē un analizē šo vārdu klātbūtni tekstos, kā arī analizē vārdu nozīmi un savstarpējo attiecību ar citiem konceptiem vai vārdiem. Teksti var būt dažādi (grāmatas un to nodaļas, vēsturiski dokumenti, runas, sarunas, reklāmas, neformālas sarunas u. c.). Šādu metodi var izmantot, lai konstatētu sev interesējošu jautājuma nozīmīgumu attiecīgajā laika posmā.

## Uzdevumi
Satura analīzes galvenie uzdevumi ir:
* Noskaidrot tēmas intensitāti un aktualitāti;
* Noskaidrot situācijas un jautājumus, kuru sakarā tēls tiek pieminēts;
* Novērot tēla atspoguļojuma veidu

## Izmantojamība
Satura analīze skata datus nevis kā fizisku notikumu, bet gan kā tekstu, attēlu un izteikumu reprezentācijas, kas ir radītas, lai tiktu lasītas, redzētas un interpretētas. Tā ir izpētes tehnika, kas iekļauj pētījuma priekšmeta mērīšanu, piemēram, nosakot procentus, cik presē ir pārstāvētas sievietes, citu rasu cilvēki utt, tāpēc to var izmantot izvēloties:
* rakstīti materiāli: grāmatas, žurnāli, avīzes, drukātās reklāmas, oficiāli dokumenti;
* vizuālie materiāli: filmas, televīzijas programmas vai reklāmas, fotogrāfijas un mākslas darbi, apģērbs;
* ierakstīti teksti: dziesmu vārdi, operas, mūzikli, dziesmas;
* dažādu materiālu kombinācijas: mājas lapas, priekšnesumi, datorprogrammas, kas satur vizuālos, skaņas un teksta elementus.

## Atsauces
Labieši

**Labieši** () ir Indriķa hronikā lietots apzīmējums lībiešu un latgaļu dižciltīgajiem, kurš pastāvējis līdz 14.—15. gadsimtam. Pēc 13. gadsimta lielākā daļa no labiešiem gāja bojā cīņās pret Vācu ordeni, devās uz Lietuvas dižkunigaitiju vai Krievzemi, zaudēja augstākās šķiras stāvokli un kļuva par zemniekiem, bet neliela daļa kā ordeņa sabiedrotie, ordeņa vai Rīgas arhibīskapa vasaļi pārvācojās, pieņemot vācu valodu un kļūstot par muižniekiem, kas vēlāk asimilējās baltvācos.

## Atsauces
Valstu karogu galerija

Šajā **[[Valsts|Valstu]] [[karogs|karogu]] galerijā** ir attēli visu suverēno un dažu pašpasludināto valstu karogi.

__NOTOC__

## A

## B

## C un Č

## D

## E un Ē

## F

## G

## H

## I un Ī

## J

## K un Ķ

## L

## M

## N

## O

## P

## R

## S

## T

## U

## V

## Z

## Pašpasludinātās valstis

## Skatīt arī
* Valstu ģerboņu galerija
Mazo planētu centrs

**Mazo planētu centrs** ir organizācija, kura iegūst un sistematizē datus par mazajām planētām, komētām un planētu ārējiem pavadoņiem. Darbojas Starptautiskās Astronomijas savienības pārraudzībā, atrodas Smitsona Astrofizikas observatorijā. Centrs iegūst un apkopo informāciju par mazo Saules sistēmas ķermeņu novērojumiem, aprēķina to orbītas , piešķir atklātajiem objektiem apzīmējumus un publicē informāciju cirkulāros. Centrs uztur bezmaksas datu bāzes, kuras jebkurš var izmantot debess ķermeņu novērojumiem. Mazo planētu centrs palīdz novērotājiem ar informāciju un koordinē to rīcību zemei tuvo objektu atklāšanas gadījumā.

## Atsauces
Brumova-Bilnice

**Brumova-Bilnice** () ir pilsēta Čehijā, Zlīnas apgabala Zlīnas apriņķī.

## Vēsture
No 12. gadsimta zināma Brumovas pils. Ilgu laiku apdzīvotā vieta atradās Hābsburgu impērijas sastāvā. No 1918. gada — Čehoslovākijā. 1964. gadā izveidoja Brumovu-Bilnici, apvienojot Brumovas un Bilnices ciemus, 1965. gadā tai piešķīra pilsētas tiesības. Kopš 1993. gada — Čehijā.
Poļina Gagarina

**Poļina Gagarina** (; dzimusi ) ir krievu dziedātāja, komponiste, aktrise un modele.

Karjeras laikā izdevusi divus studijas albumus: *Попроси у облаков* (2007), *О себе* (2010). Uzvarējusi Krievijas šova "Zvaigžņu fabrika" 2. sezonā. 2005. gadā piedalījusies Jaunā viļņa konkursā, kurā ieņēma 3. vietu. Izdevusi divus studijas albumus. 2015. gadā tika izvēlēta par Krievijas pārstāvi 2015. gada Eirovīzijas dziesmu konkursā, kurā viņas izpildītā dziesmu *A Million Voices* ieguva otro vietu.

## Ārējās saites

*
Gagarina

**Gagarina** var būt:

* Gagarina — pilsēta Smoļenskas apgabalā Krievijā;
* Gagarina — pilsēta Džizakas apgabalā Uzbekistānā;
* Poļina Gagarina — krievu dziedātāja.

## Skatīt arī
* Gagarins
Džons Milnors

**Džons Milnors** (; dzimis ) ir amerikāņu matemātiķis. Darbi topoloģijā un dinamiskajās sistēmas. Apbalvots ar Fīldsa prēmiju (1962), Volfa prēmiju (1989), Ābela prēmiju (2011).
## Atsauces

## Ārējās saites
* Biogrāfija
Atkarīgo teritoriju karogu galerija

Šajā **[[Atkarīgās teritorijas|Atkarīgo teritoriju]] [[karogs|karogu]] galerijā** ir attēloti visu atkarīgo teritoriju karogi.

## Apvienotā Karaliste

### Kroņa teritorijas

### Aizjūras teritorijas

## ASV

## Austrālija

## Čīle

## Dānija

## Francija

### Aizjūras reģioni

### Aizjūras komūnas

## Jaunzēlande

## Ķīna

## Nīderlande

## Somija

## Skatīt arī
* Atkarīgo teritoriju ģerboņu galerija
Marija Elena Kirjaku

**Marija Elena Kirjaku** (; dzimusi  Larnkakā) ir grieķu tautības Kipras dziedātāja. Popularitāti ieguva konkursā *[[The Voice of Greece]]*, kurā viņa uzvarēja. Viņa pārstāvēja Grieķiju 2015. gada Eirovīzijas dziesmu konkursā ar dziesmu *One Last Breath*.

## Atsauces
Kalnbērzs

**Kalnbērzs** (sieviešu dzimtē Kalnbērza) ir latviešu cilmes uzvārds. Cilvēki ar šo uzvārdu:

* Konstantīns Kalnbērzs (1950) — ārsts plastiskais ķirurgs un ortopēds, pasniedzējs;
* Viktors Kalnbērzs (1928—2021) — ārsts ķirurgs, pasniedzējs un politiķis.
Mājas siers

[thumb|300px|Dažādu [Lietuva|Lietuvā un Igaunijā ražotu mājas sieru trauciņi]]

**Mājas siers** ir biezpiena izstrādājums, ko iegūst ar mezofilo pienskābes baktēriju ieraugu un recināšanas fermentu preparātu sarecinot pasterizētu vājpienu, novadot recināšanā radušās sūkalas, iegūtos siera graudus skalojot ar aukstu ūdeni un tiem piemaisot klāt saldo krējumu, kam pievienots sāls. Izstrādājuma tauku saturs atkarīgs no ražotā mājas siera veida, bet rūpnieciski ražotajam mājas sieram tas parasti ir 4%, 6% vai 0,05%. Pēc siera graudu nosusināšanas mājas sieram var arī pievienot piedevas, piemēram, dilles, ķimenes vai ievārījumu.

## Marķēšana

Saskaņā ar Ministru Kabineta „Noteikumiem par klasifikācijas, kvalitātes un marķējuma prasībām piena produktiem un saliktiem piena produktiem”, lai pārdoto produktu varētu saukt par mājas sieru, tajā ūdens saturs nedrīkst būt lielāks par 80%, bet tauku saturs mazāks par 4%, izņemot gadījumu, kad mājas sierā tauku saturs ir līdz 0,05% un tas marķēts kā „beztauku”.

## Atsauces
FC Augsburg

***Fußball-Club Augsburg 1907 e.V.***, biežāk zināms kā ***FC Augsburg*** vai vienkārši ***Augsburg***, ir Vācijas futbola klubs no Augsburgas, Bavārijā. Pašlaik klubs spēlē Vācijas futbola augstākajā līgā — Bundeslīgā.

Klubs ir dibināts 1907. gadā ar nosaukumu "Fußball-Klub Alemannia Augsburg". Pirmo reizi Augsburgas klubs Bundeslīgai kvalificējās 2011. gadā, iegūstot 2. vietu otrajā Bundeslīgā. Debijas sezonā (2011.-2012.) tika izcīnīta 14. vieta. Kopš 2009. gada komanda mājas spēles aizvada *SGL arena*, kurā ir 30 660 skatītāju vietas.

## Komandas sastāvs
**'.



































== Sasniegumi ==
* **2. Bundeslīga**
** Vicečempioni (1): 2010–11
* **Dienvidu Reģionālā līga**
** Čempioni (2): 1974, 2006
* **Bavārijas līga**
** Čempioni (5): 1973, 1980, 1982, 1994, 2002
** Vicečempioni (1): 1985
* **Švābijas kauss'''
** Kausa ieguvēji (13): 1969, 1970, 1971, 1972, 1980, 1986, 1988, 1993, 1996, 1999, 2002, 2004, 2005
** Finālisti (1): 1992

## Atsauces

## Ārējās saites

* Oficiālā kluba vietne
Kizilsū Kirgīzu autonomā prefektūra

**Kizilsū Kirgīzu autonomā prefektūra** (, *Kèzīlèsū Kē'ěrkèzī Zìzhìzhōu*; , *Qizilsu Qirghiz aptonom oblasti*; kirgīzu: , Kızılsuu Kırgız aptonom oblası) ir viena no Ķīnas Tautas Republikas Siņdzjanas Uiguru autonomā reģiona autonomajām prefektūrām. Izvietojusies reģiona rietumos, robežojas austrumos ar Aksu prefektūru, dienvidos — ar Kašgaras prefektūru, dienvidrietumos — ar Tadžikistānu, ziemeļrietumos — ar Kirgizstānu. Aizņem Kašgaras un tās augšteces Kizilsū upes, no kuras cēlies prefektūras nosaukums, ieleju, kā arī Tjanšana ziemeļos un Pamira rietumos priekškalnes. Prefektūras centrs un lielākā pilsēta ir Artuša, administratīvi to veido viens pilsētas apriņķis un 3 apriņķi. Pēc nacionālā sastāva lielākā daļa ir uiguri (64%) un kirgīzi (28%), kā arī ķīnieši haņi (6,4%) un «tadžiki» (pamirieši — 1%).
Jānis Jansons (deputāts)

**Jānis Jansons** (dzimis , miris ) bija latviešu skolotājs un Tautas Saeimas deputāts.

## Dzīvesgājums
Jānis Jansons piedzima  (pēc vecā stila — ) Bērvircavas muižas kalpu Pētera Jansona un Minnas ģimenē. Beidzis Jelgavas Skolotāju institūtu. Līdz 1934. gada rudenim strādājis par skolotāju Rīgas pilsētas Amata mācekļu internātskolā. Septembrī par politisku darbību apcietināts, piespriesti 4 gadi spaidu darbos. Pēc soda izciešanas atbrīvots, bet 1940. gada aprīlī vēlreiz apcietināts. Amnestēts tā paša gada 21. jūnijā, neilgi pēc Latvijas okupācijas.

Jūlijā ticis iecelts par Skolu departamenta direktoru. Tajā pašā mēnesī kandidējis un ticis ievēlēts nedemokrātiskajās Tautas Saeimas vēlēšanās. Pēc Latvijas Republikas inkorporācijas PSRS 1. oktobrī iecelts par Latvijas PSR Izglītības tautas komisāra vietnieku.

Otrā pasaules kara laikā bijis Sarkanajā armijā. Miris 1942. gada 18. augustā Vologdas hospitālī.

## Atsauces
Jānis Jansons

**Jānis Jansons** var būt:

*Jānis Jansons-Brauns (1872—1917), revolucionārs;
*Jānis Jansons (1893—1944), virsnieks;
*Jānis Jansons (1908—?), politiķis un sabiedrisks darbinieks;
*Jānis Jansons (1982), florbolists;
*Jānis Jansons (1990), bobslejists.
Plankumainie tritoni

**Plankumainie tritoni, plankumaino tritonu ģints** (*Neurergus*) ir viena no salamandru dzimtas (*Salamandridae*) ģintīm, kas apvieno 4 mūsdienās dzīvojošas abinieku sugas. Tās izplatītas Tuvajos Austrumos, galvenokārt Turcijā un Irānā. Plankumainie tritoni mājo mežainos apvidos ar bagātīgu pamežu un krūmiem, nelielu kalnu strautu un upīšu krastos. Visu šīs ģints sugu izdzīvošana savvaļā ir apdraudēta, samazinoties to apdzīvotās vides platībām. Dažas plankumaino tritonu sugas dēļ to košā, dekoratīvā izskata ir populāri akvāriju mājdzīvnieki, un tiem ir samērā liela nebrīves populācija. Morfoloģiskie pētījumi liecina, ka šo sugu tuvākie radinieki ir svītrainie tritoni (*Ommatotriton*), tritoni (*Triturus*) un Eiropas kalnu salamandras (*Euproctus*). Visas šīs ģintis pieder pie tritonu apakšdzimtas (*Pleurodelinae*).

## Kopīgās īpašības
[thumb|left|260px|Riesta laikā tēviņš visur seko mātītei, gan ūdenī, gan uz sauszemes, attēlā [Kurdistānas plankumainais tritons|Kurdistānas plankumaino tritonu (*Neurergus microspilotus*) pāris]]
Plankumainie tritoni ir vidēji lieli tritoni. Mazākais ģintī ir Zāgrosa tritons (*Neurergus kaiseri*), kura ķermeņa garums ir 10—14 cm. Lielākais ir Anatolijas plankumainais tritons (*Neurergus strauchii*), kura ķermeņa garums ir 13—18 cm. Visiem plankumainajiem tritoniem ir tumšs ķermenis, uz kura izceļas koši, krāsaini plankumi, kas atkarībā no sugas var būt dažādās krāsās (dzelteni, sārti, balti). Kā visiem ūdenī dzīvojošiem abiniekiem, to āda ir ļoti slīdīga, turklāt no ādas dziedzeriem izdalās indīgas vielas. Dzimumus var atšķirt tikai vairošanās sezonas laikā, kad tēviņa kloākas atvere uzpamst.

## Ekoloģija
Plankumainie tritoni ir aktīvi krēslas stundās un naktīs, retos gadījumos lietainas dienas laikā. Riesta laikā tēviņi sāk sekot mātītēm gan uz sauszemes, gan ūdenī, soļojot vai peldot aiz tām nelielā attālumā. Kādā brīdī tēviņš pārrāpo pāri mātītei un sāk tai iet pa priekšu ar paceltu asti. Ja mātīti tēviņš ir ieinteresējis, tā viņam seko un pēc brīža notiek pārošanās deja. Pārošanās laikā tēviņš izdala spermas piciņu, kas paliek pie kloākas atveres, bet mātīte tai rāpo pāri, lai to savāktu. Reizēm tēviņu ievēro arī kāda cita mātīte un starp mātītēm var izcelties grūstīšanās par sapārošanās tiesībām. Mātīte ikrus nērš ūdenī, paslēptus zem akmeņiem, spraugās pa vienam vai nelielās grupās. Kāpuri attīstās ūdenī un apmēram divu mēnešu vecumā tie metamorfozes ceļā kļūst par pieaugušajiem īpatņiem, kas dzīvo uz sauszemes.

Plankumainie tritoni kā citi salamandru dzimtas dzīvnieki barojas ar nelieliem bezmugurkaulniekiem, piemēram, tārpiem, kukaiņiem un to kāpuriem.

## Sistemātika
***Plankumaino tritonu ģints** (*Neurergus*)
**Anatolijas plankumainais tritons (*Neurergus strauchii*)
**Plankumainais tritons (*Neurergus crocatus*)
**Kurdistānas plankumainais tritons (*Neurergus microspilotus*)
**Zāgrosa tritons (*Neurergus kaiseri*)

## Atsauces

## Ārējās saites
*Neurergus Newts
*Neurergus - Amphibian and Reptile Conservation
Frištāka

**Frištāka** () ir pilsēta Čehijā, Zlīnas apgabala Zlīnas apriņķī.

## Vēsture
Rakstos pirmoreiz minēta 1356. gadā. Ilgu laiku apdzīvotā vieta atradās Hābsburgu impērijas sastāvā. 1841. gadā gandrīz pilnīgi nodega ugunsgrēkā. No 1918. gada — Čehoslovākijā. Kopš 1993. gada — Čehijā.

## Atsauces
Lielvārdes ģerbonis

**Lielvārdes pilsētas ģerbonis** ir viens no Lielvārdes pilsētas oficiālajiem simboliem. Apstiprināts 1998. gadā.

## Heraldiskais apraksts
Ģerboņa vairogs horizontāli ir sadalīts divās daļās, galvas daļa ir sarkanā, bet otra daļa ir sudraba krāsā. Galvas daļā attēlots sudraba zobens, kas ir Lāčplēša cīņas ierocis. Apakšējā daļā attēlots sarkans slīpais Māras krusts. Krusts ir viens no Lielvārdes jostas ornamentālajiem simboliem, kas pasargā no ļaunuma.
Līgatnes ģerbonis

**Līgatnes pilsētas ģerbonis** ir viens no Līgatnes pilsētas oficiālajiem simboliem. Apstiprināts 1997. gadā.

## Heraldiskais apraksts
Ģerboņa vairoga augšdaļa ir zelta krāsā, bet apakšējā daļa zaļā krāsā. Abas daļas atdala dekoratīvi stilizēti pieci zaļi egļu silueti, kas ir atsauce uz pilsētas apkārtni, kur ir daudz egļu mežu. Apakšdaļā uz zaļā fona attēlota viļņota sudraba josla, kas simbolizē Gauju.
Mazās planētas nosaukums

**Mazās planētas nosaukums** veidojas ilgā laika posmā. Sākotnēji objektam tiek piešķirts pagaidu apzīmējums, pēc orbītas pilnīgas noskaidrošanas tiek piešķirts pastāvīgs apzīmējums. Ja objekta atklājējs vēlas, tam var piešķirt arī vārdu. Mazo planētu centrs objektiem piešķir pagaidu un pastāvīgos apzīmējumus. Vārdus mazajām planētām piešķir Starptautiskās Astronomijas savienības Mazo ķermeņu nomenklatūras komiteja.

Pēc objekta atklāšanas Mazo planētu centrs tam piešķir pagaidu apzīmējumu, kas sastāv no atklāšanas gada, divu burtu kombinācijas un, ja nepieciešams, arī skaitļa. Piemēram, 2004 DW, 1999 JU<sub>3</sub>.

Pēc objekta orbītas noskaidrošanas, parasti pēc 4 un vairāk opozīcijām, tas saņem pastāvīgo apzīmējumu, numuru, ko piešķir Mazo planētu centrs. Parasti numurs tiek piešķirts rindas kārtībā pēc atklāšanas laika, bet atsevišķi lielie objekti saņēma "apaļu" numuru, piemēram, 20000 Varuna, 50000 Kvavars. Tagad objekta nosaukums tiek rakstīts kā numura — apzīmējuma kombinācija, piemēram, 225088 Gunguns.

10 gadu laikā kopš atklāšanas objekta atklājējs var lūgt tam piešķirt vārdu. Starptautiskās Astronomijas savienības Mazo ķermeņu nomenklatūras komiteja 15 astronomu sastāvā, izskata un piešķir vai nepiešķir piedāvātos vārdus. Vārda izvēli reglamentē noteikumi par tā garumu, tēmu utt. Vienas grupas objektiem parasti tiek piešķirti tematiski radniecīgi vārdi, piemēram, klasiskie Koipera joslas objekti tiek dēvēti radīšanas dievību vārdos, plutino saņem ar pazemes valstību saistītos vārdus. Piešķirtie vārdi stājas spēkā pēc to publikācijas cirkulārā, kuru izdod Mazo planētu centrs. Tas notiek reizi mēnesī, parasti pilnmēness dienā.

Mazās planētas nosaukums tiek rakstīts šādi — (numurs) vārds —, piemēram, (90377) Sedna vai Gunguns. Iekavas bieži vien nelieto, rakstot vienkārši Sedna. Literatūrā pazīstamākos objektus parasti apzīmē vispār bez numura, izmanto tikai vārdu — Salacija, Cerera, Sedna.

## Atsauces
Ātrs un bez žēlastības 7

**"Ātrs un bez žēlastības 7"** ( jeb *Fast & Furious 7*) ir 2015. gada amerikāņu filma, kuras režisors ir Džeimss Vans. Šī filma ir turpinājums filmai "Ātrs un bez žēlastības 6" un ir septītā filma "Ātrs un bez žēlastības" filmu ciklā. Filmas kases ieņēmumi ir pārsnieguši vienu miljardu ASV dolāru, tā ir vienpadsmitā visu laiku ienesīgākā filma.

Šī ir pēdējā filma, kurā filmējās Pols Volkers, kas gāja bojā autoavārijā.

## Atsauces

## Ārējās saites
*
Sviļu ezers

**Sviļu ezers** (arī Sveiļu ezers, Sviles ezers) ir caurteces ezers Augšdaugavas novada Eglaines pagastā. Izvietojies pagasta vidusdaļā ziemeļrietumos no Baltmuižas ciema. Ezera krasti zemi, slīpi, dibenā — mālsmilts un līdz 0,2 m biezs dūņu slānis. Ietek divi strauti, tajā skaitā Soma upīte, iztek Sviļu upīte uz Eglaini. Ezerā mīt līdaka, rauda, asaris, plaudis, līnis. Rietumu krastā kempings, peldvieta.

## Atsauces
Jūnona (asteroīds)

**Jūnona**, oficiāli **3 Juno** ir asteroīds ar diametru apmēram 233 km. Objekts atrodas asteroīdu joslā.  Tas ir neregulāras formas, pieder S tipa asteroīdiem, ir otrs lielākais šīs grupas pārstāvis pēc Eunomijas.

Objektu atklāja  vācu astronoms Karls Hārdings (*Karl Harding*) Lilientāles observatorijā.  To nodēvēja romiešu dievietes Jūnonas vārdā. Jūnona romiešu mitoloģijā ir laulības, mātes, sieviešu un sievišķā ražīgā spēka dieviete, Jupitera sieva.
Jūnona ir viens no lielākajiem asteroīdiem, tā masa veido apmēram 1% no asteroīdu joslas kopējās masas. Tas atšķiras no pārējiem S tipa asteroīdiem ar augstāku albedo.  Atsevišķu opozīciju laikā, Jūnona var sasniegt pat +7,5<sup>m</sup>, binoklī tā ir vāji redzama, bet tomēr spožāka par Neptūnu.
 
[thumb|250px|left|Pirmo 10 atklāto asteroīdu izmēru salīdzinājums ar [Mēness|Mēnesi. 1. Cerera, 3. Jūnona]] 
Atklāšanas laikā Jūnona tika uzskatīta par planētu, tāpat kā Cerera, Pallāda un Vesta. Vēlāk visi četri objekti tika klasificēti kā asteroīdi. 
Jūnona rotē tiešā virzienā ar ass slīpumu apmēram 50°. Aprēķināts, ka perihēlija laikā virsmas temperatūra uz Jūnonas var sasniegt pat + 28 C°.

## Atsauces
Pīters Grifins

**Džastins Pīters Grifins** () ir izdomāts centrālais tēls animētajā Fox Broadcasting Company komēdijseriālā "Mana trakā ģimene", kā arī Grifinu ģimenes galva. Pīters ir īru izcelsmes amerikānis, kas dzīvo izdomātā pilsētā Kouhogā, Rodailendas štatā, ASV, ar izteiktu Rodailendas un Masačūsetsas akcentu.

Pīters pieder pie parastās strādnieku šķiras un ir strādājis rotaļlietu rūpnīcā par drošības inspektoru un Kouhogas alus darītavā. Viņš ir apmēram 43-44 gadus vecs. Viņa sieva ir Luisa Grifina, un viņam ir trīs bērni — Mega, Kriss un Stīvijs —, kā arī suns Braiens, kas ir viņa labākais draugs.

Viņa lomu seriālā ierunā "Manas trakās ģimenes" veidotājs Sets Makfārlins, un pirmo reizi televīzijā parādījās 1998. gada 20. decembrī 15 minūšu garā sērijā kopā ar savu ģimeni. Pīters ir vienīgais no visiem seriāla tēliem, kas ir parādījies visās "Manas trakās ģimenes" sērijās.
Jūnona (nozīmju atdalīšana)

**Junona**,arī **Jūnona** var būt:

* Jūnona — dieviete romiešu mitoloģijā;
* Jūnona — asteroīds.
Ludzas trakts

thumb|270px|Ludzas trakta ziemeļu daļa (Ludzas apkārtne, 1798).
[thumb|270px|[Ludzas pils drupas pēc sagraušanas 1654. gadā.]] 
**Ludzas trakts** () jeb **Ludzas stārastija** bija administratīva vienība Inflantijas vaivadijas (1629-1772) sastāvā ar centru Ludzā.

## Vēsture
Poļu—zviedru karu (1600—1629) laikā Ludzas stārasti bija Dambrovu dzimtas pārstāvji, vēlāk Dēnhofi.
Otrā Ziemeļu kara laikā 1654. gadā Krievijas cara Alekseja Mihailoviča karaspēks ielenca pilsētu, parakās zem Ludzas pils mūriem un to ieņēma. Aplenkšanas laikā pili tik stipri saspridzināja, ka tā drīz vien sagruva. 

1687. gadā Ludzas stārasts Felikss Kazimirs Potockis uzcēla koka katoļu baznīcu ar plebāniju, ērģelnieka māju, skolu un slimnīcu. 1736. gadā tā gāja bojā ugunsgrēkā. 1738. gadā kanoniķis Obrickis ar draudzes locekļu atbalstu uzcēla jaunu koka baznīcu, kuru 1742. gadā konsekrēja Livonijas bīskaps Puzina. 
1765. gadā apmetne pie Ludzas pils tika nosaukta par miestu. 

Pēc pievienošanas Krievijas impērijai Ludzas traktu pārdēvēja par Ludzas apriņķi (, ).

## Ludzas stārasti
* Tomass Dombrova (*Tomasz Dąbrowa*, 1607-1620)
* Ādams Dombrova (no 1620)
* Gerards (Žerārs) Dēnhofs (*Gerard Denhoff*, 1643-1648), Pomerānijas vaivads (*wojewoda pomorski*)
* Vladislavs Dēnhofs (*Władysław Denhoff*, līdz 1658), Pomerānijas vaivads (*wojewoda pomorski*)
* Jans Frederiks Dēnhofs (*Jan Fryderyk Denhoff*, no 1659), vēlāk Vitebskas kastelāns (*kasztelan witebski*)
* Jans Kazimirs Krasinskis (*Jan Kazimierz Krasiński*, ap 1665-1669), kroņa lielais mantzinis (*podskarbi wielki koronny*)
* Felikss Kazimirs Potockis (*Feliks Kazimierz Potocki*, no 1685), Krakovas vaivads (*wojewoda krakowski*), vēlāk kroņa lauka etmanis (*hetman polny koronny*)
* Stanislavs Ernests Dēnhofs (*Stanisław Ernest Denhoff*, 1721-1728)
* Augusts Aleksandrs Čartoriskis (*August Aleksander Czartoryski*, 1736)
* Johans fon der Borhs (1762—1772)
* Mihaels fon der Borhs (1772—1781)
* Jozefs Heinrihs fon der Borhs

## Atsauces
Rūdolfs Lindiņš

**Rūdolfs Lindiņš** ( — ) bija Latvijas politiķis. Bijis Tautas padomes loceklis, Satversmes sapulces, 1. un 2. Saeimas deputāts.

## Biogrāfija
Dzimis  Līgatnes pagasta "Jānēnos" lauksaimnieku ģimenē.

Pēc pamatskolas beigšanas nolicis eksāmenu kadetu korpusā Pēterburgā. Pēc tam 4 gadus studējis Psihoneiroloģiskā institūta Juridiskajā nodaļā. 1913. gadā par politisko darbību izsūtīts uz Oloņecas guberņu. 1915. gadā iesaukts Krievijas armijā. 1916. gadā slimības dēļ no dienesta atbrīvots, līdz Februāra revolūcijai 1917. gadā dzīvojis Pēterburgā. Piedalījies mazinieku organizācijā, rediģējis strādnieku avīzi.

1918. gadā atgriezies Latvijā. 1919. gada rudenī kļuvis par Latvijas Republikas pagaidu parlamenta — Tautas padomes — locekli. 1920. gadā ievēlēts Latvijas Satversmes sapulcē no Latvijas Sociāldemokrātiskās strādnieku partijas (LSDSP) saraksta, taču drīz pēc ievēlēšanas līdz ar vairākiem citiem LSDSP deputātiem atšķēlies un piedalījies Mazinieku partijas izveidē.

1921. gadā bijis zemkopības ministra biedrs, kā arī Centrālās zemes ierīcības komisijas loceklis. Vēlāk ievēlēts 1. Saeimā (1922) un 2. Saeimā (1925). Bijis laikraksta "Laukstrādnieks" redaktors.

1941. gada jūnija deportācijās ticis izsūtīts uz Krievijas PFSR. Miris  Usoļlagā.

## Apbalvojumi
* Triju Zvaigžņu ordenis — 3. šķira Nr.140 (1927. g.)

## Atsauces
Artuša

**Artuša**, arī **Atuša** (, *Atux*), **Atuši** (, *Ātúshí*) vai **Artiša** (kirgīzu: , *Artış*), ir pilsēta Ķīnas rietumos, Kizilsū Kirgīzu autonomās prefektūras centrs Siņdzjanas Uiguru autonomajā reģionā. Izvietojusies Tjanšana dienvidu pakājē Tarimas ieplakas ziemeļrietumos. Galvenā rūpniecības nozare ir lauksaimniecības produktu pārstrāde.

## Ārējās saites
SKS 43. ekspedīcija

**SKS 43. ekspedīcija** (*Экспедиция МКС-43*; *Expedition 43* jeb *ISS-43*) bija Krievijas, ASV un Eiropas kosmonautu pastāvīgā ekspedīcija Starptautiskajā kosmosa stacijā (SKS) no 2015. gada marta līdz jūnijam.

## Apkalpe

Sākotnēji 3. lidojuma inženiera vieta bija paredzēta Jurijam Lončakovam, bet 2013. gada septembrī viņš atstāja kosmonautu vienību, saņemot darba piedāvājumu *[[Gazprom]]*.

## Ekspedīcijas gaita
2015. gada 27. maijā ar stacijas manipulatoru *[[Canadarm2]]*, kuru vadīja no zemes, *[[Permanent Multipurpose Module]]* tika pārvietots no *[[Unity (SKS)|Unity]]* moduļa uz *[[Tranquility (SKS)|Tranquility]]* moduļa priekšējo pieslēgvietu. Tas tika darīts, lai atbrīvotu vietu, kur nākotnē varēs piekabināt ASV komerciālos kosmosa kuģus.

Dažas dienas pirms kosmosa kuģa *[[Sojuz TMA-15M]]* atgriešanās uz zemes, 9. jūnijā 15:32 UTC, veicot SKS un kosmosa kuģa tuvošanās un saslēgšanās sistēmas *Kurs* plānveida testēšanu, negaidīti iedarbojās *Sojuz* dzinēji, kuri nostrādāja aptuveni minūti. Tas gan negatīvi neietekmēja stacijas un kosmosa kuģa darbību, bet stacijas kompleksa stāvoklis orbītā nedaudz izmainījās.

## Atsauces

## Ārējās saites
* 43. ekspedīcija NASA mājas lapā 
* 42./43. ekspedīcija Energija mājas lapā  
* 43./44. ekspedīcija Energija mājas lapā
5 Astraja

**Astraja**, arī **5 Astraja**, oficiāli **5 Astraea** ir asteroīds ar diametru apmēram 119 km. Objekts atrodas asteroīdu joslā.  Tas ir neregulāras formas, pieder S tipa asteroīdiem.

Objektu atklāja  vācu astronoms Kārlis Ludvigs Henke (*Karl Ludwig Hencke*) un nodēvēja to grieķu dievietes Astrajas vārdā. Astraja grieķu mitoloģijā ir Zeva un Temīdas meita, taisnības dieviete. Tas ir piektais atklātais asteroīds. K.Henke bija astronoms-amatieris, strādāja par pasta priekšnieku Prūsijas pilsētiņā Drīzenē. Astraju viņš atklāja nejauši, raugoties pēc Vestas. 1847. gadā viņš atklāja arī sesto asteroīdu – Hēbi.
[thumb|250px|left|Pirmo 10 atklāto asteroīdu izmēru salīdzinājums ar [Mēness|Mēnesi. 1. Cerera, 5. Astraja]]

Astrajai ir spoža virsma, iespējams sastāv no dzelzs-niķeļa maisījuma ar magnija un dzelzs silikātiem.

## Atsauces
Limbažu ģerbonis

**Limbažu pilsētas ģerbonis** ir viens no Limbažu pilsētas oficiālajiem simboliem. Apstiprināts .

## Heraldiskais apraksts
Ģerboņa vairogs ir sudraba krāsā. Uz tā attēlots sarkans ķieģeļu mūris ar diviem kupoltorņiem un kupolu starp tiem. Zem vidējā kupola atrodas atvērti vārti, kuros zem pacelta režģa attēlota zelta lauvas galva. Vairoga augšpusē virs vidējā kupola ir sakrustoti zelta krusts un bīskapa zelta zizlis. Limbažu ģerbonis ir līdzīgs Rīgas ģerbonim, kas norāda uz pilsētas vēsturisko piederību Rīgas arhibīskapijai.
Līvānu ģerbonis

**Līvānu pilsētas ģerbonis** ir viens no Līvānu pilsētas oficiālajiem simboliem. Apstiprināts .

## Heraldiskais apraksts
Ģerboņa vairogs ir zilā krāsā. Tā apakšdaļā savienojas vertikāls un horizontāls sudraba joslas, kas simbolizē Dubnas ieteku Daugavā, kur atrodas pilsēta. Vairoga augšdaļā attēlots sudraba vanadziņš, kas ir pilsētas sargs un aizgādnis, kā arī augsta lidojuma simbols. Laika gaitā vanadziņa vietā ir bijis arī cīrulis un balodis, līdz 1996. gadā tika apstiprināts esošais ģerboņa atveids.

## Atsauces
Relatīvā priekšrocību teorija

**Relatīvā priekšrocību teorija** balstās, ka konkrētu preci eksportē tā valsts, kurai ir relatīvās priekšrocības šīs preces ražošanā, šai valstij ir mazākas relatīvās izmaksas. Relatīvās priekšrocības ir spēja ražot preci ar mazākām relatīvām izmaksām, nodrošinot efektīvu resursu izmantošanu. Relatīvās izmaksas ir produktu daudzums, kuru valstij jāupurē vai jāzaudē, ražojot konkrētā produkta papildus vienību.

Relatīvās priekšrocības koncepciju izvirzīja angļu klasiskās ekonomikas skolas pārstāvis Deivids Rikardo.

## Absolūtā priekšrocību koncepcija

Absolūto priekšrocību koncepciju izstrādāja skotu ekonomists Ādams Smits. Absolūto priekšrocību teorija nosaka, ka absolūtā priekšrocība kādai valstij pār otru valsti kādas preces ražošanā ir tad, ja tā var ražot šo preci izmantojot mazāku resursu daudzumu kā otra valsts. Absolūtās priekšrocības nosaka valsts ģeogrāfiskais novietojums klimatiskie apstākļi, dabas un darba resursi, kapitāls un ražošanas tehnoloģija. Atkarībā no tā, kādas ir absolūtās priekšrocības, valsts specializējas noteiktu preču ražošanā un pērk sev nepieciešamās lietas no citām valstīm. Specializējoties vienām valstīm tādās jomās, kurās ir absolūtās priekšrocības, un tirgojot savus pārpalikumus citām valstīm, ieguvējas ir abas puses.

## Atsauces
Politiskā ekonomika

**Politiskā ekonomika** ir zinātne par sabiedrības saimnieciskās dzīves likumsakarībām. Tā ir zinātne par sabiedriskās ražošanas attiecībām, tas ir, par ekonomiskajām attiecībām cilvēku sabiedrībā. Tā noskaidro likumus, kas nosaka ražošanu un materiālo vērtību sadali dažādās sabiedrības attīstības pakāpēs.[thumb|[Žans Žaks Ruso, *Discours sur l'oeconomie politique*, 1758|left]]

## Mērķi
Politiskajai ekonomikai pastāv arī dažādi mērķi, piemēram:
* Augsts un stabils nodarbinātības līmenis, tas gan nenozīmē, ka nepastāv bezdarbs. Uzdevums ir radīt situāciju, kurā cilvēki, kas vēlas strādāt, varētu atrast darbu pieņemamā laika periodā.
* Relatīvi stabils cenu līmenis — tas nozīmē, ka inflācija ir jāierobežo un jākontrolē. Inflācija var kaitīgi ietekmēt saimniecību.
* Maksājumu bilances apmierinošs stāvoklis — valsts, kas pastāvīgi izdod vairāk naudas par ārzemju precēm un pakalpojumiem, nekā tā nopelna no sava eksporta, iegūs arvien lielākus un lielākus parādus pārējā pasaulē. Viens no ekonomikas politikas mērķiem ir novērst šādu situāciju.
* Dzīves standarta paaugstināšana — cilvēki vēlas, lai piepildītos paredzējums, ka, gadiem ejot, būs augstākas reālās algas, labāki dzīves apstākļi, uzlabojumi izglītības sistēmā, vairāk iespēju pavadīt brīvo laiku utt. Tas ir iespējams vienīgi, ja reālais ienākums uz vienu iedzīvotāju palielināsies, t. i., tad, kad notiek pastāvīga ekonomikas izaugsme.
* Vienlīdzīgāka ienākumu un bagātības sadale.

## Atsauces
Struktūrpolitika

**Struktūrpolitika** ir ekonomisko politiku kopums, kas mērķtiecīgi vērsts uz vēlamās tautsaimniecības struktūras izveidošanos. Struktūrpolitiku formulē ilgtermiņa stratēģiskajos dokumentos — nozaru, problēmu vai tautsaimniecības kopumā.

Sekmīga struktūrpolitika ir saistīta ar lielām investīcijām.

## Atsauces
7 Irīda

**Irīda**, arī **7 Irīda**, oficiāli **7 Iris** ir asteroīds ar diametru apmēram 200 km. Objekts atrodas asteroīdu joslā. Tas ir neregulāras formas, pieder S tipa asteroīdiem.

Objektu atklāja  angļu astronoms Džons Hainds (*John Russel Hind*) Bišopa observatorijā. Dž. Hindam tas bija pirmais atklātais asteroīds (kopā 10). Asteroīdu nodēvēja grieķu dievietes Irīdas vārdā. Irīda grieķu mitoloģijā ir varavīksnes dieviete.

[thumb|250px|left|Pirmo 10 atklāto asteroīdu izmēru salīdzinājums ar [Mēness|Mēnesi. 1. Cerera, 7. Irīda]]
Irīda ir ceturtais spožākais asteroīdu joslas objekts pēc Vestas, Cereras un Pallādas. Tā virsma ir spoža, bet nav viendabīga. Asteroīda ziemeļu puslode ir gaišāka nekā otra. Irīdas vidējais redzamais spožums opozīciju laikā ir +7,8, apmēram kā Neptūnam, dažu opozīciju laikā asteroīds ir saskatāms pat ar binokli.

## Atsauces
6 Hēbe

**Hēbe**, arī **6 Hēbe**, oficiāli **6 Hebe** ir asteroīds ar diametru apmēram 185 km. Objekts atrodas asteroīdu joslā.  Tas ir neregulāras formas, pieder S tipa asteroīdiem.

Objektu  atklāja vācu astronoms Kārlis Ludvigs Henke (*Karl Ludwig Hencke*). K.Henkem tas bija jau otrs atklātais asteroīds, 1845. gadā viņš bija atklājis Astraju. K.Henke bija astronoms-amatieris, strādāja par pasta priekšnieku Prūsijas pilsētiņā Drīzenē. Kārlis Frīdrihs Gauss asteroīdam ieteica grieķu dievietes Hēbes vārdu. Hēbe grieķu mitoloģijā ir jaunības dieviete, Zeva un Hēras meita.

[thumb|250px|left|Pirmo 10 atklāto asteroīdu izmēru salīdzinājums ar [Mēness|Mēnesi. 1. Cerera, 6. Hēbe]]
Hēbe ir piektais spožākais asteroīdu joslas objekts pēc Vestas, Cereras, Irīdas un Pallādas. Hēbe ir arī neparasti masīvs asteroīds, tā masa atbilst apmēram 0,5 % no kopējās asteroīdu joslas masas, lai arī pēc izmēra Hēbe nav pat starp 20 lielākajiem objektiem.
Hēbe tiek uzskatīts par H hondrītu meteorītu avotu, šādi ir apmēram 40 % meteorītu.

## Atsauces

## Ārējās saites
Sanfrancisko "49ers"

**Sanfrancisko "49ers"** () profesionāls amerikāņu futbola klubs, kas atrodas Santaklērā, Kalifornijas štatā, ASV. Tas ir dibināts 1946. gadā.

"49ers" spēlē Nacionālās futbola līgas (NFL) Nacionālās futbola konferences Rietumu divīzijā. Klubs savā pastāvēšanas vēsturē ir uzvarējis piecās Superkausa izcīņās, kas ir viens no līgas labākajiem sasniegumiem. "49ers" savas mājasspēles aizvada *[[Levi's Stadium]]* stadionā.

## Sasniegumi
;Superkauss
* 1981 (XVI), 1984 (XIX), 1988 (XXIII), 1989 (XXIV), 1994 (XXIX)
## Atsauces

## Ārējās saites

* Kluba oficiālā mājaslapa
Amerikāņu tētuks

**"Amerikāņu tētuks"** () ir animācijas seriāls par Smitu ģimeni. Seriāla veidotāji ir Sets Makfārlins, Mets Veicmans un Maiks Barkers. Pirmā sērija tika pāraidīta 2005. gada 6. februārī televīzijas kanālā *[[Fox Broadcasting Company|Fox]]*. Stens Smits šajā seriālā ir ģimenes galva. Viņš strādā par CIP aģentu. Stenam ir sieva Fransīne Smita un 2 bērni — Heilija Smita un Stīvs Smits. Smitu ģimenei ir zivs Klauss un citplanētietis Rodžers. Latvijā šo seriālu pārraidīja kanālā MTV Latvija.

## Tēli
* Stens Smits ir ģimenes galva. Viņš strādā par CIP aģentu. Stenam ir sieva, divi bērni. Vēl viņam ar Fransīni un bērniem ir zivs Klauss un ciplanētietis Rodžers.
* Fransīne Smita ir mājsaimniece. Viņai ir vīrs Stens. Vēl viņai ar Stenu ir divi bērni.
* Stīvs Smits ir Stena un Fransīnes dēls. Viņam ļoti patīk spēlēt datorspēles ar saviem draugiem. Viņam ir māsa Heilija.
* Heilija Smita ir Stena un Fransīnes meita. Viņai ir brālis Stīvs.
* Klauss ir runājoša zivs oranžā krāsā.
* Rodžers ir citplanētietis pelēkā krāsā.

## Ārējās saites
Latvijas Lombardu asociācija

**Latvijas Lombardu asociācija** ir sabiedriska nevalstiska organizācija Latvijā, kurā apvienojušies licencēti lombardu uzņēmumi. Asociācija aptver 70 % no Latvijas lombardu pakalpojumu sniegšanas vietām. Dibināta 2002. gadā.

Asociācija pārstāv biedru intereses nebanku kreditēšanas pakalpojumu tirgū. Tā sadarbojas ar likumdevēju, lai uzlabotu lombardu darbību regulējošus likumus un citus normatīvos aktus.

Latvijas Lombardu asociācijā apvienojušies lombardu tīkli:
* AS *Dagne* (kopš 2002. gada)
* SIA *[[E-Lats|E Lats]]* (*E-Lats*)
* SIA *[[ExpressCredit]]* (*Lombards24.lv*)
* SIA *Fresh Cash*
* AS *Moda Kapitals* (*Lombards Moda*; kopš 2002. gada)

Asociācijas bijušie biedri:
* AS *Unions* (*Lombardi.lv*; kopš 2002. gada)

## Ārējās saites
* Latvijas Lombardu asociācija
Augusts Briedis

**Augusts Briedis** ( — ) bija latviešu žurnālists un politiķis. Bijis Tautas padomes loceklis, Satversmes sapulces, 1., 2. un 3. Saeimas deputāts. Latviešu zemnieku savienības pārstāvis.

## Biogrāfija
Dzimis  Drustu pagasta "Gauduļos". Pašmācības ceļā ieguvis mājskolotāja tiesības. Strādājis par vidusskolas skolotāju Pēterburgā, no 1906. līdz 1912. gadam Jelgavā vadījis paša dibinātu tirdzniecības skolu. 1916. gadā beidzis Šaņavska Universitātes Maskavā Sabiedriski juridisko fakultāti.

Pirmā pasaules kara laikā darbojies Viskrievijas pilsētu savienībā kā rajona pārzinis un agronomiskās komitejas priekšsēdētājs, kā arī Bēgļu apgādāšanas centrālkomitejas Kultūras biroja valdē Maskavā. Darbojies Vidzemes pagaidu zemes padomē, no kuras izstājies, kad tā kļuva lielinieciska. Darbojies Latvijas Republikas pagaidu parlamentā — Tautas padomē. Ievēlēts 1., 2. un 3. Saeimā no Latviešu zemnieku savienības saraksta. Partijā darbojies no tās dibināšanas 1917. gadā. Bijis tās centrālās valdes loceklis.

Darbojies žurnālistikā, bijis laikraksta "Sadzīve" redakcijā, veidojis rakstus laikrakstam "Brīvā Zeme", kā arī citiem ar Latviešu zemnieku savienību saistītiem izdevumiem. Pēc Ulmaņa apvērsuma 1934. gadā pievērsies reliģijai, kļuva par Latvijas Evaņģēliski luteriskās baznīcas virsvaldes locekli un sekretāru. Iemācījies sengrieķu valodu un vairākus semestrus apmeklējis lekcijas Teoloģijas fakultātē.

Miris  plkst. 6.45 Rīgas 2. slimnīcā no plaušu karsoņa. Apbedīts  Rīgas Meža kapu Ģertrūdes draudzes nodalījumā.

## Atsauces
Zāgross

**Zāgross** (, *Reschte-Kuh-e Zāgros*; , *Zāghrūs*; kurdu: *Çiyayên Zagrosê*)  ir kalnu grēda Āzijā, Irānas lielākā kalnu sistēma. Stiepjas ap 1500 km garumā no Irākas Kurdistānas līdz Hormuza šaurumam. Veidojas no 15—20 mazākām paralēlām grēdām, kuru dominējošais augstums ir ap 2000—3000 metru; nelieli ledāji. Augstākā virsotne ir Zardkūhs (4548 m vjl). Grēda veidota no kaļķakmeņiem, slānekļiem. Ieplakās solončaki, ezeri, oāzes; kalnos — kalnu tuksneši, skrajmeži, krūmāji. Tiek uzskatīts, ka Zāgrosā cilvēks pirmoreiz pieradināja kazas.

## Atsauces

## Ārējās saites
2015. gada Latvijas futbola Virslīgas sezonas komandu sastāvi

Šeit ir apkopoti **[[2015. gada Latvijas futbola Virslīgas sezona]]s komandu sastāvi**.

Pārejas starp klubiem un papildus spēlētāju pieteikšana ir atļauta tikai pārejas periodos — no 6. janvāra līdz 6. martam un no 19. jūnija līdz 17. jūlijam. Izņēmumi ir gadījumi, ja spēlētājam ir beidzies darba līgums vai tas ir izbeigts pēc savstarpējas vienošanās ar klubu pāreju perioda laikā vai ja pāreju perioda laikā spēlētāja klubs ir ticis likvidēts vai diskvalificēts no Latvijas Futbola federācijas sacensībām — tad šo spēlētāju kāds no Virslīgas klubiem var pieteikt arī 30 dienas pēc pāreju perioda beigām. Spēlētāju jebkurā laikā var pieteikt tad, ja tas ir iekļauts kluba Latvijas Jaunatnes čempionāta pieteikumā vai arī, ja spēlētājs ir 1993. gadā vai vēlāk dzimis vārtsargs, kurš spēlē 1. līgā vai 2. līgā, ja klubam ir pieejami (tas ir, nav traumēti) mazāk kā divi vārtsargi.

Katram klubam ir jāsastāda A pieteikums, kurā var iekļaut līdz 25 spēlētājiem, un B pietekums, kur var iekļaut 1993. gadā dzimušus vai jaunākus spēlētājus. Šajās tabulās ir apkopoti visi A pieteikumā iekļautie spēlētāji, kā arī tie B pieteikuma spēlētāji, kas ir aizvadījuši vismaz vienu spēli šajā Virslīgas sezonā.

## [[BFC Daugavpils]]

## [[FB Gulbene]]

## [[FK Jelgava]]

## [[FK Liepāja]]

## [[FS METTA/Latvijas Universitāte|FS METTA/LU]]

## [[Skonto FC]]

## [[FK Spartaks Jūrmala]]

## [[FK Ventspils]]

## Piezīmes

## Atsauces
Ošas apgabals

**Ošas apgabals** () ir viena no Kirgizstānas pirmās pakāpes administratīvajām vienībām. Izvietojies valsts dienvidrietumos kalnainā apvidū. Rietumos robežojas ar Batkenas apgabalu, ziemeļrietumos — Uzbekistānas Andidžonas un Fergānas vilojatiem un Kirgizstānas Džalalabadas apgabalu, ziemeļaustrumos — ar Narinas apgabalu, austrumos — ar Ķīnas Siņdzjanas Uiguru autonomo reģionu un dienvidos — ar Tadžikistānas Kalnu Badahšānu un republikas pakļautības rajoniem. Apgabala centrs ir Ošas pilsēta, kas apgabalā neietilpst. Iedzīvotāju lielākā daļa ir kirgīzi (68,6%; 2009) un uzbeki (27,9%), kā arī uiguri (1%), turki (1%) u.c.

## Ģeogrāfija
Ģeogrāfiski liela.u daļa apgabala teritorijas aizņem kalni. Ziemeļaustrumu daļa atrodas Tiaņšaņa Fergānas grēdas atzaros, vidusdaļā — Alaja grēda, dienvidos — Pamiram piederīgās Aizalaja grēdas ziemeļu nogāzes. Ziemeļrietumos apgabala teritorija piekļaujas Fergānas ielejas austrumu malai, dienvidos plešas reti apdzīvotā augstkalnu Alaja ieleja.

## Vēsture
Apgabals pirmoreiz izveidots 1938. gadā kā Ošas apvidus (*Ошский округ*), bet 1939. gadā pārdēvēts par apgabalu. 1959. gadā apgabalam pievienoja likvidētā Džalalabatas apgabala rajonus. No 1962. līdz 1970. gadam Ošas apgabals bija vienīgais Kirgīzijas PSR, pārējā teritorija bija sadalīta republikas pakļautības rajonos. 1990. gadā no Ošas apgabala izdalīja Džalalabadas apgabalu, bet 1999. gadā — Batkenas apgabalu.

## Atsauces

## Ārējās saites
Visu uzvarai

**"Visu uzvarai"** () ir ASV televīzijas drāmas seriāls, kura autors ir Pīters Bergs. Seriāla sižets veidots pēc Baza Bisingera grāmatas *Friday Night Lights: A Town, a Team, and a Dream* un 2004. gada filmas "Slavas gaismā". Seriāls pārraidīts no 2006. līdz 2011. gadam, tam ir piecas sezonas (kopumā 76 sērijas).

Seriāls ir par Dilonas, mazas pilsētas Teksasas laukos, ASV, vidusskolas amerikāņu futbola komandu. Galvenais tēls seriālā ir amerikāņu futbola komandas treneris Ēriks Teilors un viņa ģimenes locekļi. Seriālā tiek risināti dažādi jautājumi, kas skar mūsdienu Amerikas kultūru, piemēram, ģimenes vērtības, skolas finansējums, rasisms, narkotikas, aborts.

Seriāla pirmizrāde NBC televīzijas kanālā notika , šajā kanālā tika pārraidītas pirmās divas sezonas. Pārējās trīs sezonas tika pārraidītas *The 101 Network* kanālā. Seriāla pēdējā sērija tika pārraidīta .

Lai arī seriāla skatītāju skaits nebija ļoti liels, tas saņēma kritiķu pozitīvu novērtējumu. "Visu uzvarai" tika iekļauts dažādos labāko seriālu sarakstos, tika saņemtas vairākas balvas. Galvenās lomas attēlotājs Kails Čāndlers 2011. gadā saņēma ''Primetime Emmy'' balvu par tēlojumu seriāla noslēdzošajā sērijā.

## Ārējās saites
*
Luisa Grifina

**Luisa Patrīcija Grifina** () ir izdomāts tēls animētajā *[[Fox Broadcasting Company]]* komēdijseriālā "Mana trakā ģimene". Luisa ir angļu izcelsmes amerikāne, kas dzīvo izdomātā pilsētā Kouhogā, Rodailendas štatā, ASV ar izteiktu Ņujorkas akcentu.

Luisa ir mājsaimniece, kas pasniedz klavieru stundas. Viņa ir apmēram 43 gadus veca. Viņas vīrs ir Pīters Grifins, un viņai ir trīs bērni — Mega, Kriss un Stīvijs —, kā arī suns Braiens.

Pirmo reizi televīzijā parādījās 1998. gada 20. decembrī 15 minūšu garā sērijā kopā ar savu ģimeni.